
Ministru kabineta sēdes protokollēmums

Noteikumu projekts "Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atļaut Labklājības ministrijai palielināt Atveseļošanas un noturības mehānisma plāna 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” (turpmāk – pasākums) īstenošanai nepieciešamo papildu finansējumu 1 339 441 euro apmērā, ja saņemts pozitīvs Eiropas Komisijas viedoklis par iesniegtajiem Latvijas Atveseļošanas un noturības mehānisma plāna grozījumiem attiecībā uz konkrētajām investīcijām pirms galīgā Eiropas Komisijas lēmuma pieņemšanas, izdevumus priekšfinansējot no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
· 4. Atbalstīt pasākuma projekta īstenošanai nepieciešamo pievienotās vērtības nodokļa līdz 995 283 euro apmērā segšanu no valsts budžeta līdzekļiem.
· 5. Šī protokollēmuma 3. punktā un 4. punktā minēto finansējumu pasākuma īstenošanai Centrālajai finanšu un līgumu aģentūrai pieprasīt pārdalīt no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
· 6. Atbalstīt pasākuma atskaites punktu un mērķrādītāja sasniegšanu šādos termiņos:
· 6.1. konkrētas mērķgrupas izvēle mājokļa fiziskās pieejamības uzlabošanai – līdz 2024. gada 31. martam;
· 6.2. iepirkumu līgumu noslēgšana personu ar invaliditāti mājokļu vides pieejamības pasākumu nodrošināšanai – līdz 2025. gada 31. martam;
· 6.3. nodrošināta pieejamība mājokļa videi 259 personām ar invaliditāti – līdz 2026. gada 30. jūnijam.
· 7. Labklājības ministrijai informēt Ministru kabinetu par priekšlikumiem rīcībai gadījumā, ja netiek saņemts pozitīvs Eiropas Komisijas lēmums par Atveseļošanas un noturības mehānisma plāna grozījumu priekšlikumiem, kas paredz atskaites punktu sasniegšanu šī protokollēmuma 6. punktā noteiktajos termiņos.

